
LECTURIS  S. 


MJudouicus  Lemo sitis ,  Lusitanus  ,  vir  doctus 
atque  eruditus ,  et  medicinae  olim  in  academia 
Salmanticensi  professor ,  saeculo  XVI .  exeunte 
in  Hippo  crate  orum  librorum  aut  integritate  ap¬ 
probanda,  aut  falsitate  demonstranda  i np rimis 
operam  suam  collocavit . 

Quo  in  negotio  etsi  multi  ,  iique  clarissimi 
viri,  iam  ante  Lemosium  et  post  eum  versati 
sunt,  qui  de  Hippocrate  Hippo crateisque  mo¬ 
numentis  multum  meruerunt ,  tamen  horum  fa¬ 
cile  princeps  et  sit  et  habeatur  necesse  est  Le¬ 
mo  sia  s. 

In  suo  enim  de  operibus  magni  Hippocratis 


iudicio  ,  quod  cum  ipsius  de  optima  praedicendi 
ratione  libris,  primum  Salmanticae  ci3i3lxxxv. 
octonis  et  postea  Venetus  cididxlii.  eadem  forma 
prodiit  neque  copiosam  librorum  antiquorum 
lectionem,  neque  diligens  studium  ad  vera  cer- 
iaque  eruenda  desiderabis « 

Galeno  quidem ,  ut  reliqui  harum  rerum 
scriptores  illius  aetatis  fere  omnes,  inprimis  duce 
usus  est,  ita  tamen,  ut  sibi  propriam  viam  pa¬ 
raret  ,  .  ubi  Galenus  deficere  aut  errare  vide¬ 
retur . 

Verum  enimvero  hie  Letnosii  labor  hucus¬ 
que  tam  rarus  fuit ,  ut  vix  haberi  compar arive 
posset ,  neque  viri  in  liter  arum  disciplina  ver¬ 
satis  simi  eum  viderent  unquam . 

Quare  cum  nuper  mihi  contigisset ,  esse 
tam  f  elici ,  ut  Venetam  illam  Lemosii  operis 
editionem  nanciscerer,  operae  pretium  me  factu¬ 
rum  existimavi,  si  eiusdem  de  iudicio  operum 
Hippocratis  libellum  denuo  ac  seorsim  typis  ex¬ 
scribendum  curarem. 

Id  autem  mei  officii  in  hoc  negotio  esse 
putavi,  ut  innumeris  fere  mendis  typograpliicis 
deletis,  quibus  Veneta  editio  scatebat ,  textum 


puriorem  exhiberem  et  citata  ,  .  quae  maximam 
partem  accuratiori  notatione  carebant ,  ita  allega¬ 
rem  ut  facili  quisque  negotio  ea?  quae  Lemo- 
sius  idonea  ad  scita  confirmanda  esse  voluerat , 
invenire  posset. 

Ilaec  fere  sunt ,  quae  L  emo  sium  lecturis 
de  hac  mea  editione  nota  esse  volui.  Halete. 

uinquaginta  fere  sunt  volumina,  quae  nomine 
Hippocratis  circumferuntur  ,  ab  omnibusque  sub 

hoc  nomine  et  praesertim  a  Galeno  passim  citan¬ 
tur  ,  omnia  tamen  Hippocratis  ,  qui  ob  praestan¬ 
tiam  magnus  vocatur,  procul  dubio  non  sunt,  sed 
plurium  aliorum,  qui  eo  nomine,  utpote  insigni, 
gavisi  fuere,  medici  omnes  et  eiusdem  familiae 
omnes.  Cuius  sane  rei  non  ignarus  Galenus  ve¬ 
ritatis  aperiendae  cupidus,  commentarium,  cum 
maius  otium  nactus  fuerit,  componere  destinavit, 
in  quo  viam  aperiret,  quemadmodum  ea  omnia 
opera  suis  auctoribus  restituenda  quidem  forent. 
Verum  cum  is  liber,  vel  quia  non  composuit,  vel 
quia  periit  ,  non  exstet,  collectis  omnibus,  quae 
sua  et  ex  aliorum  sententia  ex  transcursu  super 
hac  re  in  omnibus  libris  suis  Galenus  scripserit, 
libellum  hunc  conficere  proposui,  ne  Hippocratis 

studiosi  tam  periculosa  liomonymia  deinceps  de¬ 
cipiantur  ,  unde  non  mediocre  incommodum  saluti 
imminet.  Nam  inter  tot  plagas,  quas  Hippocratis 
scripta  passa  fuerunt,  haec  non  mediocris  est, 
quod  Hippocratis  opera  alienis  mista  operibus  ca- 
lumnientur,  ita  ut ,  si  Hippocrates  viveret ,  sua 
•  scripta  minime  cognosceret,  quod  aliorum  livo¬ 
ribus  vicibusque  quasi  deformia  reddita  sint,  quem¬ 
admodum  ex  iis,  quae  in  hoc  parvo  libello  di¬ 
cemus,  cognosces.  Neque  me  fallit,  fore  aliquem, 
qui  liunc  laborem  nostrum  acutis  naribus  et  ca- 
perata  fronte  condemnet,  negetque  me  omnia, 
quae  ad  inventionem  librorum  magni  Hippocratis 
pertinent,  attigisse,  quem  ego  verum  dicere,  fate¬ 
bor,  juste  negabo.  Quippe  si  bonus  est,  quae 
omisi,  non  oblita  mihi,  sed  praeterita,  existimet. 
Dehinc  qualiscunque  est,  cogitet  secum,  quam 
multa  de  bis  non  reperiisset,  si  ipse  quaesisset. 
Postremo,  quod  facile  est,  cum  ipse  multa  inve¬ 
nerit,  comparet  se  atque  me  :  occupatum  cum 
otioso,  pransum  cum  abstemio ,  diligentiam  meam 
et  calumniam  suam.  Alius  enim  alio  plura  inve¬ 
nire  potest,  nemo  omnia. 


CAPUT  I. 


Quantum  sit  necesse,  libros  veterum 
incorruptos  habere. 

M  axima  olirn  fuit  inter  veteres  Hippocratis 
magni  interpretes  de  libris  eius  controversia  :  qui¬ 
nam  essent  illius  germani  ac  proprii,  qui  vero 
spurii  ac  falso  tanto  viro  attributi.  De  quibus  alii 
alia  dixerunt,  ut  non  facile  sit,  certum  aliquid  de 
ipsis  pronuntiare.  Quod  ipse  Galenus  alta  mente 
considerans,  de  propriis  libris  Hippocratis,  veluti 
de  suis  fecit,  librum  scribere  pollicitus  est.  Si 
unquam  maius,  inquit,  in  prooemio  lib.  de  humo¬ 
ribus,  otium  nanciscar,  commentarium  profecto 
conficiam,  in  quo  qui  veri,  quique  spurii  libri  Hip¬ 
pocratis  sint,  exponam,  ct  lib.  VI.  cap.  5.  de 
Hippocr.  et  Galen.  decretis,  ct  nos  etiam,  ait, 
si  Deus  aliquando  concesserit,  ut  de  germanis 
utrisque  Hippocratis  libris  commentarium  scriba- 

mus,  pluribus  ostendemus.  An  vero  Galenus  hoc 
opus  ediderit,  minime  constat,  cum  non  exstet 
neque  aliquis  sit  scriptor,  qui  illud  legisse  teste- 
tur.  Videbat  namque  sapientissimus  Galenus  non 
parum  conferre  ad  medicam  facultatem  intelligen- 
dam,  scire,  quaenam  essent  propria  opera  ac  ger¬ 
mana  cuiuslibet  auctoris :  propterea  quod ,  si  in 
libro  sapientis  manifestum  mendacium  deprehenda¬ 
mus,  potius  dubitandum  est,  nos  non  intelligere, 
quam  illum  errasse,  ut  comment.  in  Hipp.  apliorism. 
lib.  VI.  34.  scriptum  ipse  reliquit,  aut  amice  esse 
interpretandum,  quam  hostiliter  insectandum,  quod, 
cap.  5.  lib.  II.  de  symptomatum  causis,  scribit. 
Hinc  Galenus  veteres  scripturas  semper  eligebat, 
licet  difficilius  explicarentur ,  ut  ipse ,  comment. 
in  Hippocratis  Epidemior.  lib.  VI.  sect.  III.  31., 
tradidit.  Quod  si  opus  non  esse  alicuius  auctoris 
magni  nominis  constiterit,  haud  dubie  baccis  ple¬ 
nis  et  ipsum  errare  et  reprehendere  non  erubesce¬ 
mus  ,  eo  quod  ab  aliis  edocti,  illis  et  meliores  et 
doctiores  effici  possumus. 

Quare  in  eo  maxime  laborandum  est,  ut  dili¬ 
genter  verus  auctor  operis  cuiuslibet  perscrutetur, 
quisnam  ille  sit,  ut  argumentum  ad  rem  proban¬ 
dam  firmius  et  stabilius  evadat,  ut  Aristoteles,  cap. 
9.  lib.  I.  Topicor.,  advertit.  Nam  licet  in  medi¬ 
cina  duo  sint  instrumenta ,  quibus  omnia  firmare 
solent  medici  ac  stabilire,  ratio  scilicet  et  expe- 

rientia,  quibus  ij)sa  medicina  et  praeter  mathema¬ 
ticas  artes,  pleraeque  aliae  fulciuntur 5  auctores 
tamen,  qui  rationes  excogitarunt  et  easdem  expe¬ 
rientia  confirmarunt,  maximi  habendi  sunt,  nisi 
omnia  no  viter  velimus  experiri  et  omnium  rationem 
subinde  investigare:  quod  licet  nostra  vita  triplo 
longior  esset,  nullo  pacto  id  consequi  possemus. 
Unde  enim  nos  Agaricum  pituitam  attrahere  cog¬ 
noscimus ,  et  huic  morbo  prodesse,  illi  vero  no¬ 
cere  ?  Num  quid  ratione  aut  nostris  experientiis 
id  invenimus  ?  minime  sane  5  ab  auctoribus  illud 
accepimus,  nosque  illis  eatenus  feliciores  sumus, 
quod  ea,  quae  illi  longo  temporis  spatio,  multis 
laboribus  curisque  invenerunt ,  brevi  tempore 
discimus.  Quod  si  posthac  non  negligenter  artes 
excolere  et  similium  dissimiliumque  discretionibus 
assiduam  operam  studiumque  impendere  volueri¬ 
mus,  nihil  vetabit,  quominus  veteribus  meliores 
eruditioresque  efficiamur.  Habemus  enim  in  qua¬ 
libet  arte,  quem  praecipue  imitemur;  Pbysiologi 
habent  suum  Aristotelem,  Geometrae  Euclidem, 
Astrologi  Ptolemaeum  5  nos  medici  Hippocratem, 
non  quemvis,  sed  magnum.  Is  enim  praecepta 
curandi  morbos  optime  docuit,  praecepta,  inquam, 
generalia,  non  particularia,  quae  neque  ipse  atti¬ 
git,  ut  plane  fatetur  in  ea  epistola,  quam  ad  Cra- 
tevam  scripsit.  Ego  enim,  dicens,  etiamsi  iain 
senex  sim,  nondum  ad  finem  medicinae  perveni. 
Quae  vero  ad  praedictionem  morborum  spectant, 

absolute  absolvit.  Illa  vero,  quae  ad  cognitionem 
ipsorum  pertinebant,  etsi  obscure  ac  imperfecte, 
ab  illo  tamen  illa  edocti ,  ut  nihil  nobis  ignotum 
fuerit  relictum.  Huius  ergo  viri  tam  celebris  ger¬ 
mana  opera  investiganda  sunt  et  cum  maxima  di¬ 
ligentia  inquirenda ,  quod  quantum  difficile  sit, 
facile  intelligetur  ex  verbis  Galeni  ,  qui  in  illis 
duobus  locis  tempus  commentarium  scribendi  desi¬ 
derat,  quod  nunquam  edidit,  ut  vel  etiam  ex  li~ 
bello  suorum  operum  palam  est,  quod  in  aliis  ope¬ 
ribus  scribendis  numquam  sic  pollicitus  est.  Indi¬ 
cavit  tamen  Galenus  viam  et  methodum,  qua  opera 
haec  invenire  valeamus ,  quoniam  librum  aliquem 
non  esse  alicuius  auctoris,  potest  a  loquendi  modo 
et  ab  ipsa  sententia  reprobari,  ut,  commentar,  in 
Hipp.  aphorism.  lib.  VII.  63.,  ipse  tradidit.  Cum 
igitur  unum  germanum  pro  comperto  habuerimus, 
ex  modo  dicendi  et  acumine  sententiarum,  instar 
huius  alios  reperiemus,  ut  Galenus  ostendit,  in 
prooemio  comment.  in  librum  de  humoribus.  Iis  igi¬ 
tur  vestigiis ,  tanquam  certissimis  ducibus ,  possu¬ 
mus  tuto  libros  germanos  ac  proprios  magni  Hip¬ 
pocratis  venari,  eosque  ab  spuriis  et  corruptis  di¬ 
stinguere.  Unde  autem  tantum  malum  in  medi¬ 
cina  evenerit,  ut  nomine  Hippocratis  multi  alii 
libri  circumferantur  ,  qui  Hippocratis  non  sunt, 
paucis  dicam.  Ante  aetatem  regum  Alexandriae 
et  Pergami  nullum  librum  falsum  titulum  habuisse 
Galenus,  comment.  1.  in  lib.  I.  de  humoribus, 

affirmat,  in  liunc  modum  dicens,  quo  enim  tem¬ 
pore  Pergameni  Alexandrinique  reges  inter  se  de  li¬ 
bris  sibi  comparandis  certatim  contendebant ,  eo 
ipso  tempore  ab  iis,  qui  pecuniarum  causa  ad  re¬ 
ges  clarorum  hominum  scripta  afferebant,  et  con¬ 
fectiones  librorum  depravari  coeperunt.  Et  com¬ 
mentar.  in  Hipp.  de  natura  humana  lib.  I.  43., 
antequam  enim  ,  inquit,  reges  in  Alcxandria  et 
Pergamo  in  comparandis  veterum  libris  largiter 
munifici  essent,  necdum  falso  liber  fuerat  inscri¬ 
ptus,  cum  qui  librum  ipsis  veteris  cuiuspiam  viri 
afferrent,  accipere  pretium  incepissent,  sic  multos, 
ubi  falsam  inscriptionem  fecissent,  attulere.  Ma¬ 
ximum  enim  certamen  fuit  in  libris  comparandis 
inter  Attalum,  regem  Pergami,  et  Ptolemaeum, 
regem  Alexandriae,  ut  Galenus,  in  prooemio  com¬ 
mentarii  in  lib.  II.  de  natura  humana,  scriptum 
reliquit.  Nam  quo  tempore,  ait,  Attalici  et  Pto- 
lemaici  reges  invicem  in  comparandis  libris  de 
munificentia  contendebant,  malitia  initium  habuit 
circa  ipsorum  cum  inscriptiones  tum  apparatus  in 
iis  nimirum,  qui  ad  reges,  ut  argentum  acciperent, 
libros  illustrium  virorum  afferrent.  Nam  tanti  stu¬ 
dii  ad  veterum  libros  comparandos  Ptolemaei  illius 
magnum  cesse  argumentum  referunt  rationem,  quam 
habebat  cum  Atheniensibus  $  qui,  quindecim  pigne¬ 
ratis  argenti  talentis,  Sophoclis  ab  eis  accepit,  et 
Euripidis  Aeschylique  libros,  ut  cos  tantum  descri¬ 
beret  et  mox  sartos  tectos  restitueret.  Magnifice 

cum  apparavisset  eos  in  pulcherrimis  membranis, 
quos  ab  Atheniensibus  acceperat,  retinuit,  illis 
misit,  quos  ipse  paraverat,  orans  quindecim  talenta 
tenerent  accipcrentque  novos  pro  veteribus ,  quos 
ipsi  dederant  libros.  Quod  si  Atheniensibus  ne 
novos  quidem  remisisset  libros ,  sed  veteres  reti¬ 
nuisset,  non  erat,  quod  aegre  ferrent,  qui  argen¬ 
tum  hac  lege  acceperant,  ut  hoc  ipsi  servarent,  si 
ille  retineret  libros.  Atque  illi  simul  et  novis  li¬ 
bris  et  argento  sunt  potiti.  Haec  Galenus,  comm. 
II.  in  lib.  III.  de  morbis  vulgaribus  4.  Hanc  etiam 
Ptolemaei  diligentiam  in  libris  comparandis  con¬ 
tinuat  Eusebius,  cap.  1.  lib.  VIII.  de  praepara¬ 
tione  evangelica,  qui  ob  traductionem  scripturae 
ad  Eleazarum  pontificem  auri  quinquaginta  talenta, 
argenti  centum  et  lapides  non  paucos  ad  crateras, 
phialas  et  mensam,  caeteraque  vasa  et  sacrificia  fa¬ 
cienda  Deo,  misit.  Haec  etiam  scribit  Iustinus 
Martyr,  in  sermone  exhortatorio  ad  gentes.  Itaque 
veteres  illi  nihil  intentatum  inexpertumque  reli¬ 
querunt,  nihil  occultatum,  quod  non  prodesse  po¬ 
steris  cupcrcnt. 

Pompeius  cognomento  magnus,  superato  Mi¬ 
thridate,  commentationum  medicinae  ac  antidoto¬ 
rum  exemplaria,  quae  ille  in  arcanis  suis  reliquit, 
transferre  sermone  latino  ,  ut  vitae  hominum  pro¬ 
desset,  libertum  suum  Lenaeum  iussit.  Medici 
illi,  quorum  huius  maxime  intererat,  auctores  pri¬ 
scos  non  situ  obsolescere,  sed  etiam  barbari ssirnos 

et  peregrinos  scriptores,  in  vicem  optimorum  sur- 
rogari  sunt  passi.  Veteres  igitur  medici,  licet 
omnia  non  attigerint,  reprehendendi  non  sunt,  imo 
potius  laudandi,  quod  investigare  sunt  conati,  ve- 
luti  Hippocrates,  lih.  I.  de  victus  ratione,  inquit. 
Et  suis  philosophis  maximas  agere  gratias  opor- 
.  tere,  licet  omnia  non  coluerint,  Aristoteles  multis 
in  locis  affirmat  et  praesertim  cap.  5.  lih.  II.  de 
coelo. 


i 

CAPUT  II. 

De  more  veterum  scribendi  in  tabulis 
et  de  origine  artis  impressoriae. 

TVon  minor  causa  fuit  depravatae  scripturae 
librorum  scribendi  mos,  quo  veteres  utebantur,  et 
eosdem  publicandi  consuetudo.  Scripsisse  enim 
veteres  in  tabulis,  constat  ex  iis,  quae  statiin  sub- 
iiciam.  In  operibus  Hippocratis,  lib.  VI.  scct.  8. 
de  morbis  vulgaribus ,  scribitur :  baec  ex  parva 
tabella.  Et  Galenus,  libr.  II.  cap.  8.  de  difficul¬ 
tate  respirationis,  inquit,  puto  hoc  fuisse  adserip- 
tum  a  Thessalo  Hippocratis  filio ,  qui  ut  notaret, 
undenam  omnia,  quae  collegerat,  sumpta  essent, 
sic  addidit,  ut  postea  cognosceret,  unde  illa  essent 
repetenda,  si  quid  fortassis  occurrisset.  Consucsse 
autem  veteres  in  tabulis  aut  tabellis  suas  res  con¬ 
scribere  ,  constat  inter  omnes.  Alia  etiam  in 

membranis,  alia  in  codicibus  tiliae  scribebant,  ut  in 
prooemio  comment.  I.  in  librum  de  medici  officina, 
Galenus  scribit.  Membranae  autem  dicuntur  char¬ 
tae  pergamenae,  quod  de  animalium  membris  sint 
detractae ,  in  quorum  tergoribus  primum  ab  uno 
latere  scribi  coeptum ,  deinde  ab  utroque ,  derasis 
pilis.  Harum  usus  Pergami,  regnante  Eumene  in¬ 
choavit,  magnamque  earum  vim  rex  Attalus  Romam 
misit,  ut  penuria  chartae  pellibus  pensaretur,  unde 
Pergamenorum  nomen  ad  hanc  usque  diem,  tra¬ 
dente  sibi  invicem  per  manus  posteritate,  servatum 
est.  Quinctilianus,  lib.  X.  cap.  3.  instit.  orator., 
inquit:  illa  quoque  minora  non  sunt  transeunda, 
scribi  optime  ceris,  in  quibus  facillima  est  delendi 
ratio,  nisi  forte  visus  infirmior  membranarum  po¬ 
tius  usum  exiget,  Plinius,  lib.  VXX.  cap.  21.  hi- 
stor.  natural.:  in  nuce  inclusum  Iliadem,  Homeri 
carmen,  in  membrana  scriptum,  tradidit  Cicero. 
Martialis  lib.  I. : 

Hos  eme ,  (juos  arctat  brevibus  membrana 

tabellis. 


Horatius  in  arte : 


Membranis  intus  positis *  Delere  licebit , 
Quod  non  edideris . 

« 

Cicero  pro  C.  Rabirio,  cum  inquit,  auditae  visaeque 
merces,  fallaces  quidem  et  fucosae,  chartis  et  lin¬ 
teis  et  vitro  delatae.  Differt  autem  charta  a  mem- 

brana,  quod  membranae  pelliceae  sunt,  el  Pergami 
primum  inventae,  unde  et  Pergamenae  sunt  appel¬ 
latae.  Chartae  autem  olim  ex  papyro  in  Aegypto 
fiebant,  ut  Plinius  ostendit,  cap.  12.  lib. XIII.  hist. 
natur.  Apud  nos  de  centonibus  certo  quodam  modo 
maceratis  et  glutino  concretis  firmantur.  Chartam 
ex  papyro  in  victoria  magni  Alexandri  inventam, 
scribit  Varro ,  antea  palmarum  foliis  scriptitatum 
fuisse  ,  deinde  quarundam  arborum  libris ,  postea 
publica  monumenta  plumbeis  voluminibus,  mox  et 
privata'  linteis  et  schedis  confici  coepta.  Ptole- 

I 

maeus  autem  chartas ,  Eumenes  vero  membranas, 
cum  uterque  eorum  maximas  haberet  bibliothecas, 
invenerunt,  quorum  alter  Pergami,  alter  Aegypti 
rex  fuit,  ut  supra  dictum  est.  Plinius  autem  putat 
chartarum  usum  Nimiae  temporibus  fuisse ,  idque 
auctoritate  Cassii  Ileminac  confirmat,  qui  C.  Te¬ 
rentium  scribam,  agrum  suum  in  ianiculo  repasti¬ 
nantem,  invenisse,  ait,  arcam,  in  qua  Numa  rex 
situs  esset,  et  in  ea  libros  eius  e  charta  scriptos. 
Sed  Numain  pluribus  aetatibus  ante  Alexandrum 
fuisse  constat.  Solebant  etiam  prisci  in  corticibus 
arborum  nomina  deliciarum  suarum  notare.  Vir- 
gilius,  Eclog.  X. : 

Tenerisfjue  meos  incidere  amores 
Arhoribus:  crescent  illae ,  crescetis  amores. 

Et  in  Eclog.  V? : 


n 

Imo  haec ,  in  viridi  nuper  quae  cortice  fagi 
Carmina  descripsi ,  el  modulans  alterna 

notavi . 

/ 


Experiar. 


Oenone  quoque  ad  P aridem  apud  Ovidium  sic 
dixit: 

Populus  est ,  memini ,  fluviali  consita  ripa , 
Est  iu  qua  nostri  Utera  scripta  memor . 

Et  quantum  trunci,  tantum  mea  nomina 

crescunt , 

Crescite,  et  in  titulos  surgite  rite  meos . 

Publicabam!  autem  veteres  libros  suos  in  templo 
sui  Ilei,  palam  eos  collocantes,  ut  omnibus  esset 
perspicua  editio,  qui  si  non  essent  a  viris  doctis¬ 
simis  huic  muneri  dicatis  approbati,  ut  etiam  nunc 
regia  lege  sancitum  est,  nequaquam  divulgebantur, 
nisi  tales  essent  auctores,  quod  extra  omnem  in¬ 
genii  aleam  ponerentur,  quibus  sine  approbatione 
licitum  erat,  in  publicum  edere,  quicquiu  vellent. 
Quam  promulgandi  facultatem  Augustus  Virgilio 
concessit,  vc-luti  Eclog.  I.  : 

Et  ipsum 

Ludere,  quae  vellem,  calamo  permisit  agresti . 


Poetae  enim  ad  templum  Apollinis  opera  sua  de¬ 
ferebant,  quod  Augustus,  ut  ait  Suetonius  cap.29., 
in  ea  parte  Palatinae-  domus  excitavit,  quam  lul- 


i 

mine  ictam  desiderari  a  Deo  Haruspices  pronun¬ 
tiarent.  Addita  porticus  cum  bibliotheca  latina 
graecaque,  quo  loco  iam  senior  saepe  etiam  sena¬ 
tum  habuit,  decuriasque  indicum  recognovit.  Ad 
hoc  templum  Martialis  librum  suum  mittebat,  di¬ 
cens,  Epigr.  38.  lib.  I.  : 

Inde  sacro  veneranda  petes  palatia  clivo 
Plurima  qua  summi  fulget  imago  ducis. 

Et  Epigr.  3.  lib.  XII.: 

lure  tuo  veneranda  novi  pete  limina,  templi 
Reddita  Pierio  sunt  tibi  templa  clioro . 

Et  Persius  in  praefatione  dixit: 

_  i 

Ipse  semipaganus 
Ad  sacra  vatum  carmen  affero  nostrwn. 

Quacunque  igitur  ab  Hippocrate  scripta  sunt,  ut 
divulgarentur,  in  templo  erant  posita,  ideoque  li¬ 
mata  ac  perfecta.  Opera  quoque  Galeni  in  templo 
reponebantur,  qualia  fuerunt  de  compositione  me¬ 
dicamentorum  per  genera,  quae  Romae  una  cum 
aliis  incendia  conflagrarunt,  quando  Pacis  delubrum 
totum  et  ingentes  palatii  bibliothecae  exustae  fuere, 
ut  ipse  Galenus  ait,  cap.  1.  lib.  I.  de  compos,  me¬ 
die.  per  genera  ,  et  cap.  2.  et  11.  lib.  de  libris 
propriis.  Postquam  vero  ars  impressoria  inventa 
est,  minus  corrumpi  libri  coeperunt,  tum  quia  ma¬ 
ior  copia  illorum  est,  tum  etiam  quia  inter  excu- 

dcndum  correctores  adsunt  ad  errores  castigandos 
et  delendos.  Coepit  autem  haec  celeberrima  ars 
anno  Christi  cioccccxl.,  inventa  a  loanne  Gutem- 
bergio  Germano  Argentino.  Is  enim  primus  ar¬ 
tem  excusoriam  in  urbe  Argentina  invenit.  Inde 
Moguntiam  veniens  eandem  feliciter  complevit. 
Hinc  Bcroaldus  in  quodam  Hendecasyllabo  de  laude 
huius  artis  cecinit : 

O  Germania  muneris  repertrix, 

Quo  nil  utilius  dedit  vetustas  : 

Libros  scribere ,  quae  doces  premendo . 

Non  piguit  in  praesentia  eum  qui  chalcographiam 
invenit,  memorare.  Non  sunt  enim  tantae  rei 
auctores  sua  laude  fraudandi,  praesertim  ut  poste¬ 
ritas  sciat,  quibus  hoc  divinum  et  immortale  mu¬ 
nus  acceptum  referre  debeat. 

CAPUT  III. 

De  magno  Hippocrate,  palre  et  avo, 


P racstantia  et  sapientia  Hippocratis  magni 
constat  ex  illa  epistola,  quam  Pactus  regi  Arta¬ 
xerxi  scripsit,  in  hunc  modum;  naturalia  auxilia 
pestilentis  morbi  popularem  grassationem  non  sol¬ 
vunt.  Qui  enim  ex  natura  fiunt  morbi,  cos  ipsa 
natura  iudicans  sanat,  Qui  vero  ex  populari  gras¬ 
satione,  eos  ars  curat,  artificiose  iudicans  corpo¬ 
rum  mutationem.  Hippocrates  autem  medicus  cu¬ 
rat  hoc  malum,  Et  genere  quidem  est  Doriensis, 


ex  civitate  Co,  patre  Heraclida,  (pii  filius  luit  Hip¬ 
pocratis,  (pii  Gnosidici,  qui  Ncbri,  qui  Sostrati, 
qui  Theodori,  qui  Cleomytladac,  qui  Crisamidis. 
Est  igitur  divinus  Hippocrates  nonus  quidem  a 
Crisamide  rege,  decimus  autem  et  octavus  ab  Ae¬ 
sculapio  ,  vigesimus  vero  a  Iovc ,  ex  matre  vero 

Praxithea  Pliaenaretes  filia  ,  ex  familia  Heraclida- 
rum.  Quare  ex  utroque  semine  a  Diis  ortum  ha¬ 
bet  Divinus  Hippocrates,  ut  qui  a  patre  quidem 
Asclepiades  est,  a  matre  vero  Heraclides.  Didicit 
autem  artem,  tum  a  patre  Heraclida,  tum  ab  avo 
Hippocrate.  Verum  ab  iis  quidem  primum,  velut 
verisimile  est,  in  re  medica  initiatus  est,  quantum 
sane  credibile  est  hos  novisse.  Universam  vero 
artem  ipse  seipsum  docuit,  divina  natura  usus, 
et  in  tantum  animi  industria  progenitoribus  trans¬ 
gressus,  quantum  etiam  artis  praestantia  eosdem  su¬ 
peravit.  Tollit  autem  non  bestiarum  genus  ,  sed 
ferorum  ac  agrestium  morborum,  per  magnam  terrae 
ac  maris  partem  Aesculapii  auxilia,  quemadmodum 
Triptolemus  Cereris  semina,  dispergens.  Proinde 
iustissime  in  multis  terrae  locis  divinos  honores 
etiam  ipse  consecutus  est  et  iisdem  donariis  cum 
Hercule  et  Aesculapio  Atheniensibus  dignus  factus 
est.  Hunc  ipsum  accese  et  auri  atque  argenti 
quantum  voluerit  ipsi  dare  iube.  Hic  enim  non 
unum  modum  curationis  huius  morbi  novit.  Hic 
est  sanitatis  pater,  hic  servator,  liic  dolorum  cu¬ 
rator,  in  summa ,  hic  divinae  scientiae  particeps. 
Vale.  Cum  ergo  ab  universa  Graecia  pestem  fu¬ 
garet  Hippocrates,  accensis  ignibus,  ob  eam  rem 
Athenis  aurea  statua  illi  erecta  est  et,  ut  Aristo¬ 
phanes  inquit,  honores  Herculi  decretos  uni  Hippo¬ 
crati,  ob  eius  merita,  universa  Graecia  impertiebat, 
\  eluti  sui  Coi ,  qui  singulis  aunis  illi  per  multa 

saecula  parentabant  eo  praecipue  die ,  quo  natus 
fuerat.  Est  autem  natus  Hippocrates  primo  anno 
lxxx.  Olympiadis,  dic  27.  mensis  Agrianei.  Flo¬ 
ruit  eo  tempore,  quo  Democritus  Abderitanus,  ut 
ex  epistolis  ipsius  constat.  Plinius,  cap.  37.  lib. 
VII.  liist.  natur.,  inquit:  Hippocrates  in  medicina, 
qui  venientem  ex  Illiriis  pestilentiam  praedixit  et 
discipulos  ad  auxiliandum  circa  urbes  dimisit,  quod 
ob  meritum  honores  illi  quos  Herculi  decrevit 
Graecia,  et  cap.  1.  lib.  XXIX.,  ait,  sequentia  eius 
(mirum  dictu)  in  nocte  densissima  latuere  usque 
ad  Pcloponesiacum  bellum ,  tunc  eam  revocavit  in 
lucem  Hippocrates ,  genitus  in  insula  Coo ,  inpri- 
mis  clara  ac  valida  et-  Aesculapio  dicata.  Is  cum 
fuisset  mos,  liberatos  morbis  scribere  in  templo 
eius  Dei,  quid  auxiliatum  esset,  ut  postea  simili¬ 
tudo  proliceret,  scripsisse  ea  traditur,  atque,  ut 
Varro  apud  nos  credit,  iam  templo  cremato  insti¬ 
tuisse  medicinam  banc,  quae  clinice  vocatur.  Et 
cap.  2.  lib.  XXVI.  de  laude  Hippocratis ,  ita  in¬ 
quit:  Hippocratis  certe,  qui  primus  praecepta  me¬ 
dendi  clarissime  condidit,  referta  herbarum  men¬ 
tione  invenimus  volumina.  Eusebius,  in  suo  chro¬ 
nico,  tradit  natum  Hippocratem  fuisse  anno  mundi 
4760.,  quo  tempore  E zras  propheta  quoque  viguit. 
Suidas  sic  de  Hippocrate  scripsit:  Eius  libri  tan- 
quam  divino  emanaverint  ore,  ubique  celebrantur, 
in  primo  enim  Iusiurandum  continetur,  in  secundo 
Prognostica,  tertio  Aphorismi,  quarto  illa  admira- 

hilis  compositio  LX.  libris  omnem  scientiam  medi¬ 
cinae  complectens.  Excessit  c  vita  annos  natus  civ., 
suscepit  filios  Thessalum  et  Draconem.  Hunc  ergo 
Hippocratem  nullus  ante  Galenum  intellexit,  a  quo 
multis  variisque  nominibus  laudatur,  verax  enim 
a  Galeno  appellatur,  probus,  magnus,  omniuin 
philosophorum  ct  medicorum  princeps,  diligentis- 
simus  magister,  nobilissimus  auctor  et  dux  omnium 
disciplinarum  medicinae  artis  omnium  honorum  au¬ 
ctor  maxime  admirandus,  divinus,  senex  veneran¬ 
dus,  cuius  dictio  tanquam  Dei  vox  est,  vir  qui  ni¬ 
hil  frustra  aut  dixit,  aut  scripsit.  Plato,  in  Pro- 
tagora  et  in  Phaedro,  Aesculapii  successorem  nun¬ 
cupat.  Macrobius,  cap.  6  lih.  I.  sommScip.,  ne¬ 
que  fallere,  neque  falli  posse  hunc  Hippocratem, 
tradidit.  Habuit  Hippocrates  iste  magnos  duos  fi¬ 
lios,  Thessalum  et  Draconem,  ut  constat  ex  ora¬ 
tione  Thessali,  filii  Hippocratis,  ad  Athenienses. 
Me  vero,  inquit,  in  Macedoniam  demisit.  Cum 
regihus  enim  Heraclidarum ,  qui  isthic  imperium 
obtinent,  paterna  nobis  intercedit  amicitia.  Et  ego 
quidem  ibam  a  Thessalia  eo,  quo  me  pater  iussit, 
auxilium  his  qui  isthic  essent,  laturus.  Iniunxit 
autem  mihi ,  ut  etiam  urbi  vestrae  opem  ferrem. 
At  fratrem  meum  Draconem  ex  Pegasis  profectum 
in  Hellespontum  navigare  iussit,  consimili  consilio 
instructum,  quali  etiam,  ipse  utebatur.  Non  enim  om¬ 
nes  loci  eadem  auxilia  ferunt,  eo  quod  non  omnis 
ambiens  nos  aer  similis  est.  Polybum  vero,  qui 

filiam  ipsius,  meam  autem  sororem  habet,  et  alios  dis¬ 
cipulos  ad  alios  aliorum  conventus  et  vias  profecturos 
emisit,  quoquam  plurimis  opitularetur.  Habuit  etiam 
Hippocrates  magnus  duos  nepotes  ex  Thessalo  et 
Dracone,  ex  quocunque  Hippocratem  unum,  utGale- 
nus,  comm.  I.  lib.  I.  de  liumor.,  inquit  in  hunc 
modum :  Dioscorides  autem  existimavit  hanc  dicti¬ 
onem  esse  Hippocratis  Thessali  filii,  siquidem  ma¬ 
gnus  Hippocrates  duos  habuit  filios,  Thessalum  et 
Draconem,  quorum  uterque  filium  nomine  Hippo¬ 
cratem  suscepit,  et  idem  repetit  Galenus,  comm. 
in  prorrlietic.  18.  lib.  II.,  et  cap.  18.  lib.  II.  dc 
dillicult.  respirat.,  et  comm.  I.  lib.  II.  de  natura 

r 

humana.  Porro  non  nepotes  per  Graeciae  civitates 
quemadmodum  filios  et  generum  Hippocratem  di¬ 
spersisse  ad  pestilentiam  sedandam ,  ex  oratione 
Thessali  coniicis,  quam  cum  Atheniensibus  habuit 
a  Cois  legatione  immissus,  quod  eo  tempore  vel 
nati  non  fuerint,  vel  nondum  in  medicina  instructi. 
Et  lib.  III.  de  difficult.  respirat,  in  fine:  filios 
Hippocratis  eiusdem  cum  parente  artis  fuisse  Ga¬ 
lenus  scribit,  a  quibus  non  longe  Euryphontem 
abesse,  quem  inter  praecipuos  eius  aetatis  semper 
connumerat,  quoties  in  suis  operibus  eiusdem  me¬ 
minit.  Nam  de  Thessalo,  in  prooemio  comm.  II. 
in  lib.  III.  de  morb.  vulg.  speciatim,  dixit:  erat 
autem  inter  filios  Hippocratis  probatissimus,  qui 
parentis  mentem  est  assecutus.  Et  in  prooemio 
comm.  super  librum  dc  human.  natura,  de  ipso 

una  cum  Polybo  scribit :  eiusdem  Hippocratis  ar¬ 
tem  et  scientiam  habuisse  et  ab  iis  non  remotum 
esse  Euryphontem,  quorum  omnium  opera  Hippo¬ 
crati  attribuuntur,  ut  addit  in  fine  lib.  III.  de  diffic. 
respir.  De  Polybo  speciatim  etiam,  in  prooemio 
super  librum  de  liuman.  natur.,  quod  non  solum 
Hippocratis  discipulus  fuit,  sed  etiam  in  discipulis 
docendis  successor,  qui  nullum  plane  ipsius  dogma 
sibi  vendicans ,  in  ullo  ipsius  libro  transmutasse 
videtur,  quemadmodum  neque  Thessalus  eius  filius, 
memorabilis  sane  vir  et  hic  existimatus ,  sed  qui 
non  in  patria  sicut  Polybus  permanserit.  Nam 
Archelao,  regi  Macedoniae  familiaritate  convixit. 
Quos  omnes  praeter  Draconem  scripsisse,  in  hoc 
libello  videbimus.  Medicus  tamen  Draco  ipse  fuit, 
et  pater  eum  cum  Thessalo  et  Polybo  per  Grae¬ 
ciae  civitates  ad  tollendam  pestilentiam  dispersit, 
ut  supra  relatum  est.  Quod  autem  Galenus  libro 
illo,  quod  animi  mores  corporis  temperaturas  se¬ 
quantur,  cap.  4.  inquit:  Hippocratis  autem  filii 
ob  calorem  immodicum  stulti  in  Comicorum  fabu¬ 
lis  videntur,  ubi  nomine  Comicorum  intelligit 
Ludovicus  Caelius  cap.  26.  lib.  NXV.  aiitiq.  lect. 
Aristophanem,  qui  ita  ait: 

Hippocratis  filios  exhibebis  tecjue  vocant 

Fatuum. 

Hinc  Hippocratis  filii  in  proverbium  abiit  pro  fa¬ 
tuis.  Unde  Solon,  ut  Piutarclius  refert  in  eius 

vita  ad  Pisistratum,  dixit:  non  recte  o  fili  Hippo¬ 
cratis  Homericum  Ulissem  assimilas.  Non  est  in- 
telligendum  hoc  opprobrium  in  filios  Hippocratis 
illius  magni  proiectum,  ut  ex  dictis  constat,  sed 
in  filios  alicuius  nepotis  aut  alterius  Hippocratis 
medici,  quoniam,  ut  Suidas  testatur,  quinque  fuere 
Hippocrates,  omnes  quidem  eiusdem  artis  et  fami¬ 
liae.  De  hoc  tamen  quinto  in  monumentis  Galeni 
nihil  dictum  reperimus. 


/ 


* 


CAPUT  IV. 


De  causis  corruptorum  operum  magni 

Hippocratis. 

jVIuffae  sunt  causae,  quae  iudicii  certitudi- 
nem  obfuscant,  quibus  minus  intelligamus ,  quod¬ 
nam  sit  verum  ac  germanum  magni  Hippocratis 
opus.  Et  prima  quidem  est  nomen  ipsum.  Fue¬ 
runt  enim  plures  Hippocrates  medici,  ut  paulo  su¬ 
pra  diximus.  Homonymia  igitur  nominis  opera 
Hippocratis  obscura  reddidit.  Cum  enim  inscribi¬ 
tur  opus  Hippocratis,  dubium  est,  cui  Hippocrati 
illud  vere  attribuatur.  Deinde  quod  dictionis  cha¬ 
racterem  possibile  sit  servare.  Thessalus  enim 
eius  filius  maxime  in  dictione  Hippocratem  est 
imitatus,  ut  Galenus ,  in  prooemio  commentar,  in 
lib.  III.  de  morb.  vulg.,  tradidit.  Tertio  quod 
unus  et  idem  scriptor  modo  robustiore ,  modo 
remissiore  dictione  per  aetatem  utatur,  et  cum  non 

sit  ubique  sui  similis,  facile  erit,  eius  opus  aut 
commutare,  aut  imitari.  Item  quod  multa  sunt 
inserta  in  libris  Hippocratis,  quod  Galenus  vehe¬ 
menter  deplorat,  comm.  I.  in  lib.  I.  prorrbetic.  4., 
ct  comm.  II.  in  lib.  VI.  de  morb.  vulg.  41.,  et 
comm.  III.  in  eund.  lib.  XIX.  Et  verba  huius  loei 
referre  libet:  Thessalus,  inquit,  Hippocratis  filius, 
si  in  patris  commentariis  repertum  rescripsit  et  li¬ 
bro  interseruit,  male  fecit.  Nam  a  patre  longo 
tempore  diiudicata  et  per  aphorismos  in  communem 
enuntiationem  redacta  firmiora  ipsum  putare  opor¬ 
tuit,  quam  ilia,  quae  dum  quaererentur  antea, 
nondum  cognoscebantur.  Quod  si  ipse  ex  se  id 
adseripsit,  longe  maius  peccatum  commisit,  patris 
communem  enunciationem  invertens  atque  depra¬ 
vans.  At  si  quispiam  alius  Thessalo  posterior  li¬ 
brum  liunc  scripsit,  male  ct  ipse  fecit.  Ut  enim 
saepe  iteravimus ,  experientia  rerum  evidenter  ap¬ 
parentium  iudex  est,  non  ratio ,  quam  sibi  unus¬ 
quisque  verisimiliter  commentus  fuerit.  Nam  cum 
aliquid  fieri  fama  sit,  ratio  investigat  atque  id  ita 
esse  contendit;  cum  quid  autem  plane  fieri  conspi¬ 
citur,  nugatoria  et  supervacua  ratio  est,  quae  ip¬ 
sum  fieri  causam  afferens  dicat.  Et  comm.  Y.  in 
eund.  lib.  V.,  quamobrem,  ait,  neque  legitimam 
hanc  cius  esse  particulam,  sed  ab  aliquo,  ut  ple- 
rasque  alias,  fuisse  interpositam.  Forsan  vero  ct 
eius  filium  Thessalum  patris  scripta  collegisse  aiunt, 
in  chartis  et  choriis  et  tabellis  ea  nactum  et  huius 

generis  quasdam  particulas  interiecisse.  Qua  de  re 
multa  Galenus  scribit,  conim.  I.  in  lib.  III.  de  mori) 
vulg.  4.,  et  conim.  II.  in  prooemio,  et  in  prooemio 
comm.  IV.  in  lib.  de  ratione  viet.,  et  conim.  in  lib.  I. 
de  liuman.  natur.  1.  Adde  quod  veteres  et  recen- 
tiores  Hippocratis  interpretes,  cum  nomen  dictionis 
ignorarint,  multa,  quae  minime  dicebat,  attulerunt, 
corrigentes  sane  ea,  quae  non  intclligebant ,  ut, 
comm.  in  lib.  I.  de  human.  natur.  24.,  inquit  Ga¬ 
lenus.  Inter  omnes  autem  qui  veteres  scripturas 
perverterunt,  Capitonem  et  Bioscoridem  ad  boe  fa¬ 
ciendum  aiulacissimos  reperio,  ait  idem  Galenus, 
in  prooemio  comm.  in  lib.  VI.  de  morb.  vulg.  Et 
comm.  in  lib.  I.  de  bum.  natur,  l.s  Artemidorus 
inquit,  qui  Capito  fuit  appellatus,  edidit  Hippocra¬ 
tis  libros,  quam  editionem  approbat  non  soluti 
Adrianus  imperator,  sed  etiam  nunc  multi  non  mo¬ 
dice  excolunt,  sicuti  et  eam  quam  Dioscorides  edi¬ 
dit  cognatus  ipsius:  Utrique  igitur  multas  veteres 
scripturas  immutarunt,  quas  norunt  tantum  ii,  qui 
libros  Hippocratis  exposuere.  Verum  Capito  prae¬ 
ter  caeteras  quidem  et  hanc,  quam  nunc  in  mani¬ 
bus  habemus  immutavit,  quam  in  hunc  modum 
scripsit :  non  enim  in  universum  aerem  dicimus 
hominem  esse,  neque  ignem,  neque  aquam.  Quo¬ 
niam  profecto  librum  antiqui  hominis  non  adin ve¬ 
nit,  qui  terram  solum  dixerit  elementum  esse,  ne¬ 
que  historia  perhiberi,  praesertim  a  Peripateticis 
viris  talem  historiam  excernentibus,  quidquam  eius- 

ecmodi  opinionis  cuique  fuisse  adseriptum,  factum 
est,  ut  dictionem  aliquam  audacter  immutarit.  Qui¬ 
bus  et  sequentibus  verbis,  non  ut  dicebat,  repre¬ 
hendit  Capitonem  :  non  enim  a  dictione  Hippocra¬ 
tis  terram  delevit,  quia  non  invenit  librum  homi¬ 
nis  antiqui  et  praesertim  ex  Peripateticis ,  qui 
solam  terram  esse  elementum  tradiderit,  quoniam 
Aristoteles,  cap.  4.  lib.  I.  Metaphysie.,  dixit:  He¬ 
siodum  huius  sententiae  fuisse,  quam  ipse  in  lib. 
II.,  quem  inscripsit:  opera  et  dies,  scriptam  reli¬ 
quit.  Et  eundem  Hesiodum,  licet  nomine  tacito, 
citat  Aristoteles,  cap.  1.  lib.  II.  Physic.  Quod 
si  idem  Aristoteles,  cap.  2.  lib.  I.  de  anima,  scri¬ 
psit:  terram  nullum  indicem  habuisse,  intelligen- 
dus  est  in  iis,  quae  ad  animam  spectant.  Redea- 
ms  ad  Hippocratis  correctores,  quos  etiam  repre¬ 
hendit  Galenus,  in  prooemio  coram,  in  lib.  de  iis, 
quae  in  medicatrina  liunt.  Neque  minor  causa 
fuit  operis  depravati  inscriptionis  libri  mutatio, 
imo  inter  omnes  haec  potissimum  locum  videtur 
habere ,  ut  et  singulis  libi*is  examinandis  postea 
adducemus,  nunc  id  omittimus,  ne  saepe  in  parvo 
libello  eadem  cogamur  repetere.  Librarii  etiam 
seu  transscriptorcs  libros  Hippocratis  perverterunt, 
veluti  Galenus,  comra.  II.  in  lib.  I.  de  morb.  vulg. 
83.  et  comm.  in  lib.  III.  de  humorih.  29.,  scri¬ 
ptum  reliquit.  Alias  quoque  causas  Galenus,  cap. 
1.  lib.  de  libris  propriis,  adducit:  hanc  igitur  oh 
rem,  dicens,  et  quoniam  libros  meos  inulti  multi- 

fariam  laeserunt,  tanquam  ipsorum  proprios  alii  in 
aliis  gentibus  legentes  quaedam  tum  demendo,  tum 
addendo,  tum  immutando,' consultum  milii  visum 

N  '  1 

est  eam  prius  causam,  quam  propter  illi  hactenu! 
corrupti,  et  deinceps  qui  mei  revera  sint  libri  et 
quae  cuiusque  materia  exponere. 

CAPUT  V. 

i 

De  libris  editis  a  magno  Hippocrate. 

Cralcnus,  comm.  I.  in  lib.  III.  tle  morb.  vulg. 
4.,  inquit  in  hunc  modum:  miror  buius  libri,  ut 
aliorum  etiam  Hippocratis  multorum  infelicitatem, 
quorum  bi  sunt  dissipati ,  illi  aliquid  liabent  scri¬ 
ptis  Hippocraticis  adjectum.  Rectius  dicam  for¬ 
tasse  infelicem  non  fuisse  librum ,  caeterum  nos 
eius  lectores,  qui  tempus  in  re  perdimus  inani, 
id  est  difficili  et  quae  consequi  non  potest.  Hanc 
igitur  ob  rem  et  quoniam  libros  Hippocratis  multi 
multifariam  laeserunt,  tanquam  ipsorum  proprios, 
alii  in  aliis  gentibus  legentes,  quaedam  tum  de¬ 
mendo,  tum  addendo,  tum  immutando,  consultum 
mihi  yisum  fuit,  eas  prius  causas,  propter  quas 
illi  hactenus  corrupti  sunt,  explicare,  ut  dictum 
est,  et  nunc  qui  revera  Hippocratis  magni  libri 
sunt  et  quae  cuiusque  materia  exponere,  initium 

a  libris  de  morbis  vulgaribus  sumendo.  Quae  au¬ 
tem  fuerit  de  horum  librorum  auctore  Galeni  sen¬ 
tentia,  ipse  explicat,  cap.  8.  lib.  11.  de  d illic,  re¬ 
spirat.  relicens :  cum  septem  quidem  sint  de  mor¬ 
bis  vulgaribus  libri ,  liorum  utique  septimus  evi¬ 
denter  spurius ,  iunior  et  subornatus  omnibus 
apparet  5  quintus  vero  non  magni  Hippocratis  illius 
Heraclidae  lilii ,  sed  iunioris  ,  Draconis  nimirum  $ 
sunt  autem ,  quibus  secundus ,  quartus  et  sextus 
Hippocratis  esse  lilii,  nonnulli  etiam,  quibus  ipsius 
Hippocratis  esse  visi  sunt;  non  tamen  exquisita 
cura  scripti  et  ordine  digesti,  neque  tales,  ut  qui 
aliquando  Graecis  ederentur,  sed  ut  commentarii 
tantum  rerum  antea  observatarum  memoriam  sug¬ 
gerentes  essent.  Quibusdam  vero,  qui  exactius 
librorum  vim  didicisse  videntur,  quinque  quidem 
a  Thessalo ,  duo  autem  a  magno  Hippocrate  con¬ 
scripti  esse  existimantur,  et  propterea  alibi  inscri¬ 
ptos  esse  hoc  titulo,  quae  ex  parva  tabella  5  quod 
scilicet,  Thessalus  omnia ,  qiiaccunque  pater  cius 
conscripsisset,  ne  quid  periret,  in  unum  colligere 
librum  studuerit  $  solos  vero  ex  septem  iis  libris 
primum  et  tertium  magni  esse  Hippocratis  prope 
omnibus  in  confesso  est.  Et  cap.  1.  lib.  III.  eius¬ 
dem  operis,  inquit :  quemadmodum  autem  primus 
et  tertius  non  solum  ab  Hippocrate  compositi  esse 
videntur  his,  qui  optime  de  his  sentiunt  ac  iu  di¬ 
cant,  sed  etiam  ob  speculationis  familiaritatem  mu 
'  luo  inter  se  connexi:  eodem  modo,  opinor,  habent 

ea  quae  in  secundo  et  quarto  et  sexto  habentur. 
In  confesso  est  enim  iam  etiam  hos  Thessalum 
Hippocratis  filium  composuisse,  ut  qui  in  parentis 
tabulis,  aut  chartis,  sive' pellibus  et  membranis  qui¬ 
busdam  commentarios  repererit,  ipseque  etiam  ali¬ 
qua,  eaque  non  pauca,  de  suo  addiderit.  At  vero 
quintum  et  septimum  morborum  popularium  non 
videtur  mihi  quisquam  genuina  Hippocratis  doctrina 
dignos  censere,  et,  ut  ego  sentio,  neque  quartum, 
quamvis  quidam  etiam  hunc  a  Thessalo  composi¬ 
tum  esse  putent.  Et  comm.  II.  in  lib.  VI.  de 
morbb.  vulgg.  13.,  scripta  namque,  ait,  ab  Hippo¬ 
crate  in  diversis  vel  chartis  vel  tabulis  eius  filium 
Thessalum  collegisse  eius  duosque  hos  libros  se¬ 
cundum  videlicet  ac  sextum  integrasse,  nonnulli  et 
quartum  addunt;  primum  vero  ac  tertium,  ut  ede¬ 
rentur,  compositos  esse  constat.  Ex  quibus  certe 
omnibus  satis  perspicuum  est,  primum  et  tertium 
librum  de  morbis  vulgaribus  ad  magnum  Hippo¬ 
cratem  esse  referendum,  secundum  vero  ac  sextum, 
veterum  et  Galeni  sententia,  vel  ad  magnum  illum 
Hippocratem,  vel  huius  filium  Thessalum  auctorem 
referri  posse;  alios  vero  ad  ipsius  Hippocratis  ne¬ 
potes.  De  qua  re  lege  etiam  eundem  Galenum,  in 
prooemio  comm.  in  lib.  VI.  de  morbb.  vulgg.  et 
comm.  I.  2.  et  comm.  II.  44.  Ex  quibus  quoque 
illud  est  intclligendum,  nonnullos  libros  Hippocra¬ 
tem  scripsisse,  ut  ederentur,  alios  vero  ut  sibi  dun- 
laxat  eorum,  quae  viderat,  fidelem  suggereret  me-. 

moriam  et,  ut  Plato  dixit,  ad  oblivionem  senectu¬ 
tis,  quae  ipse  Hippocrates  commentaria  appellabit, 
vulgo  memoralia  vocantur.  Et  haec  quidem  de 
auctoribus  horum  librorum.  lam  ad  eorum  titulum 
accedamus.  Inscribitur  hoc  opus :  Epidemion,  id 
est,  de  morbis  popularibus  seu  populariter  vagan¬ 
tibus,  qui  scilicet  tempore  quodam  piurcs  in  eodem 
loco  infestat.  Qua  quidem  ratione  non  tantum 
pestilentiam,  sed  et  quicunque  alii  morbi ,  qui  in 
regione  aliqua ,  eodem  tempore  multos  invadunt, 
complectantur.  Qui  si  cum  hoc  quod  pluribus 
communes  sint,  aliud  etiam  liabeant,  ut  plurimos 
interimant ,  iam  hic  morbus  pestis  nominabitur. 
Itaque  errare  passim  medicorum  vulgus  manifestum 
est,  qui  epidemiam  cum  peste  confundunt,  cum 
locum  generis  Epidemia  ad  pestem  obtineat.  Cu¬ 
ius  rei  testis  est  Galenus,  qui,  comm.  in  lib.  I. 
de  ratione  victus  9.,  ita  inquit:  hac  ratione,  quam 
plurimos  quidem  morbos  uno  tempore  fieri  osten¬ 
dit,  quos  sane,  ubi  perniciosi  fuerint,  pestem  no¬ 
minant;  ubi  autem  mitiores  alia  quadam  appella¬ 
tione  explicant,  populares  vocantes,  ut  sit  quidem 
popularis  morbus,  qui  tempore  quodam  anni  in  re¬ 
gione  aliqua  abundat;  pestis  vero  epidemia  perni¬ 
ciosa.  Haec  ille.  Illud  etiam  advertendum  est, 
Hippocratem  in  his  libris  potissimum,  quae  ipsi 
experiebatur  iu  aegrotis,  scribere,  quorum  rationem 
alibi  suggerit ,  cum  scilicet  sese  offert  occasio 
Proinde  bos  libros  priores  esse  aliis ,  dum  adhuc 

theoremata  experimentis  exploraret,  ab  Hippocrate 
scriptos  esse,  quemadmodum  testatur  Galenus,  cap. 
3.  lib.  I.  de  diebb.  decrctt.,  dicens:  demonstratum 
autem  nobis  est  alibi,  nec  iam  minus  ex  sequen¬ 
tibus  clarum  evadet,  prius  epidemirJn  libros  Hip¬ 
pocratem  scripsisse ,  dum  speculationes  adhuc  ex¬ 
perimentis  exploraret,  nec  generatim  sententiam  de 
eis  proferre  auderet,  et  cap.  6.  lib.  II.  eiusdem 
operis,  demonstratum  enim,  ait,  nobis  saepius  est, 
epidemiorum  libros  prognostico  prius  et  apho- 
rismis  scriptos  esse,  quod  memoriam  rerum  prius 
observatarum  suggerant. 

Aphorismos  autem  esse  magni  Hippocratis  Ga¬ 
lenus,  cap.  1.  lib.  III.  de  diffic.  respir.,  affirmat} 
item  Rufus,  Pelops,  Lycus,  Soranus,  Domnas,  At- 
talio  et  multi  alii,  qui  Hippocratis  interpretes  ex¬ 
stitere  }  quod  etiam  gravitas  sententiarum  (est  enim 
Hippocratis  sententia  in  aphorismis  quasi  natura 
loquens) ,  quae  hic  traduntur ,  facile  confirmat. 
Deinde  quod  nemo  tale  opus  aggressus  sit  post 
Hippocratem ,  quem  philosophi  amicum  naturae 
dixerunt.  Tcntavit  quidem  Democritus  talem  li-r 
brum  conscribere,  sed  non  potuit,  ut  Qribasius, 
in  prooemio  comm.  in  apliorism.  Hipp.,  scribit. 
Quin  etiam  apud  Graecos  aphorismi  primum  ex 
studiosissima  Hippocratis  Coi  opera  et  solicita  in¬ 
dagine  inclaruerunt.  Libri  apliorismorum  septem 

simtj  in  quibus  ad  finem  libri  septimi  nonnulli 
nothi  sunt  additi,  ut  Galenus  advertit,  in  prooe¬ 
mio  comni.  in  lib.  IV.  de  ratione  viet,  et  in  aliis 
libris  $  nonnulli  etiam  interiecti  fuere ,  ut  Galenus 
scribit ,  comrn.  in  lib.  VII.  47.  et  63.  et  lib.  V. 
62.  et  63.  et  lib.  VI.  26.  et  44.  Porro  aphoris- 
mus,  ut  de  inscriptione  dicamus,  nil  aliud  est 
quam  sermo,  qui  brevissimis  verbis  omnes  rei  pro¬ 
prietates  explicat  et  circumscribit,  ut  definit  Gale¬ 
nus,  comm.  in  lib.  I.  1.,  lib.  II.  28.,  lib,  IV.  47., 
lib.  \ .  64.  et  in  comm.  in  lib.  IV.  de  rat.  viet. 
19.  et  in  principio  lib.  VI.  de  simpl.  medie,  fa- 
cult.  Apborismus  etiam  est  sermo  verborum  quidem 
inops,  sensibus  autem  locuples  ac  dives.  Quod 
de  scientiarum  principiis  solet  Aristoteles  enun¬ 
tiare  .*  maxima  nimirum  qualitate,  licet  mole  mini¬ 
ma  sane  sint,  ut,  cap.  9.  lib.  II.  Elench.  et  cap. 

5.  lib.  I.  de  coelo,  tradidit.  Hinc  Galenus,  cap. 

6.  lib.  I.  dc  crisibus,  dixit:  in  aphorismis  sola 
capita  Hippocratem  constituisse,  quae  in  progno¬ 
sticis  particulariter  dicuntur.  Definitiones  quoque 
apborismos  appellat  Galenus,  comm.  in  lib.  IV. 
de  artic.  42.  Collegit  autem  Hippocrates  apboris¬ 
mos  ex  iis ,  quae  in  libris  de  morbis  vulgaribus 
ipse  Hippocrates  est  expertus,  quemadmodum  Ga¬ 
lenus,  comm.  in  lib.  III.  prognostic.  38.,  scripsit, 
ubi  nomine  sententiarum ,  vcluti  in  aliis  plurimis 
locis,  apborismos  intellexit.  Nomen  aphorismi  de- 

ductum  est  a  verbo  capoQito ,  quod  seligere  signi¬ 
ficat.  Est  enim  apliorismus  quasi  sententia  se¬ 
lecta,  ut  ex  retro  dictis  clare  intelligitur. 

\ 

Prognostica  quoque  esse  eiusdem  auctoris  con¬ 
firmat  Galenus  multis  in  locis,  tum  praecipue  cap. 
1.  et  13.  lib.  III.  de  difficult.  respir.  Est  enim 
hoc  opus  exactum,  ut  comm.  II.  in  lib.  VI.  de 
morbb.  vulgg.  44*  scribit  Galenus,  quod  hactenus 
nemo  reprehendere  ausus  est,  eodem,  cap.  6.  lib. 
III.  dc  diffic.  resp.,  auctore.  Et  licet  ex  aliis  ope¬ 
ribus  suis  magnus  meruit  appellari  Hippocrates, 
ut,  cap.  13.  lib.  de  subfiguratione  empirica,  tradit 
Galenus,  praecipue  hoc  nomen  adeptus  est  ex  arte 
ac  scientia  praedicendi,  adeoque  ut  divinus  lianc 
ob  causam  appellatus  fuerit  et  omnium  posteriorum 
iudicio  Aesculapii  gloriam  adeptus  est.  Quare  opus 
hoc  non  solum  perfectum  ac  consummatum  est, 
sed  dignum,  ut  multis  nominibus  commendetur  ac 
laudetur,  ut  latius,  cap.  3.  lib.  I.  de  optima  prae¬ 
dicendi  ratione,  diximus.  De  inscriptione  huius 
operis  nihil  hic  dicam,  cum  multa,  cap.  1.  operis 
citati,  dixerim,  ad  quem  locum  studiosum  lectorem 
mittimus. 

Cacterum  libri  dc  victus  ratione  in  morbis 
acutis  germanissimi  Hippocratis  magni  sunt,  quem¬ 
admodum  Galenus  affirmat,  cap.  1.  lib.  III.  de 
difficul.  respir.,  et  cap.  6.  ita  inquit:  atque  nullus, 

dc  iis  libris  loquebatur,  eorum,  qui  ex  contentio¬ 
nis  studio  multos  Hippocratis  libros  velut  non  ge¬ 
nuinos  rescindunt,  lmnc  librum  detruncare  ac  Hip¬ 
pocrati  auferre  ausus  est.  Et  in  prooemio  comm. 
II.  in  lib.  III.  de  morbb.  vulgg.  ait:  deinde  ami¬ 
corum  exhortatione  persuasus,  commentariis  libri 
de  victus  ratione  in  morbis  acutis  partem  exposui, 
partem  ad  balneorum  usque  usum,  quae  quidem 
germanissima  habetur.  Haec  adiunxit  Galenus, 
quia  liber  quartus  de  ratione  victus  Hippocratis 
non  est,  veluti  ipse,  in  prooemio  eiusdem  libri,  in 
hunc  modum  asserit :  quae  in  libro  de  victus  ra¬ 
tione  post  eum,  qui  de  balneis  est,  sermonem  scri¬ 
buntur,  iure  optimo  plerique  medicorum  Hippo¬ 
cratis  non  esse  sint  suspicati.  Nam  ab  iis,  quae 
antea  scripta  sunt,  et  vi  interpretationis  et  theore¬ 
matum  integritate  longo  discedunt  intervallo.  Et 
comm.  eiusdem  libri  5.,  inquit:  liber  liic,  etsi  Hip¬ 
pocratis  non  sit,  antiquus  tamen  est,  quippe  qui 
legitimo  operi  iam  Erisistrati  temporibus  adiectus 
fuerit.  Et  comm.  in  lib.  II.  eiusdem  operis  38., 
nempe,  ait,  qui  in  hoc  libro  ad  balneorum  consi¬ 
derationem  exstant,  si  quis,  veluti  in  typo,  ab 
Hippocrate  ad  futuram  memoriam  scripta,  in  domo 
reperiens  post  viri  mortem  depromsit,  forsan  ra¬ 
tione  quidem  hoc  fecit,  veruntamen  ut  liber,  digna 
Hippocratis  mente  non  sunt.  Multis  autem  modis 
ii  libri  inscribuntur:  de  ptisana  et  adversus  Gni-  ' 
dias  sententias,  ut  Galenus,  comm.  in  lib.  I.  cius- 

dem  operis  18.,  cap.  6.  lib.  III.  de  difficult.  resp., 
cap.  0.  lib.  IX.  de  decr.  Hipp.  et  Platon.,  cap.  2. 
lib.  VIII.  method.  medcnd.,  docet.  Plinius  bos 
libros  de  ptisana  citavit,  cap.  7.  lib.  18.  hist.  nat. 
Item  Coelius  Aurelianus,  cap.  12.  lib.  1.  acular. 
passion.  ct  cap.  19.  lib.  II.  Adversus  Gnidias 
sententias  idem  Coelius  inscribit,  cap.  8.  lib.  III. 
acut.  pass.  et  cap.  3.  lib.  IV.  tardar.  pass.  Cae- 
terum  buiusmodi  sententiae  Gnidiae  Eurypbonti 
attribuuntur,  ut  Galenus,  comm.  I.  in  lib.  VI.  de 
morbb.  vulgg.  29.,  testatur.  Nomen  deduxere  a 
Gnidio  $  Euryplion  enim  Gnidius  fuit,  ut  ipse  Coe¬ 
lius,  cap.  17.  lib.  III.  acutar.  pass.,  inquit,  velut 
a  Coo  Coacac  praenotiones.  Utramque  autem  in¬ 
scriptionem  reprehendit  Galenus,  cap.  39.  lib.  III. 
de  aliment.  facult.  vcluti  ct  in  aliquibus  locis  retro 
citatis.  Vera  autem  inscriptio  liorurn  librorum  est 
de  victus  ratione  in  morbis  acutis  et  de  ratione 
victus  acutorum ,  ct  liaec  posterior  apud  Galenum 
frequentior  est,  ut  passim  in  cius  monumentis  re- 
peritur.  Verba  quoque  illa  de  victus  ratione  non 
referenda  sunt  solum  ad  cibum  ct  potum,  sed  ad 
ali  as  etiam  res  non  naturales,  ut  Galenus,  comm. 
III.  in  lib.  III.  de  morbb.  vulgg.  9.  ita  docet : 
victum  appello  non  hanc  tantum,  qui  cibo  et  po¬ 
tione  constat,  verum  etiam  qui  omnibus  aliis,  ut 
otio,  exercitatione,  balneo,  venere,  somno,  vigiliis 
et  omnibus,  quae  quovis  fiunt  modo  in  corporibus 
humanis. 

Liber  de  aqua,  aere  et  locis  germanus  Hippo¬ 
cratis  est  ,  ut ,  cap.  1.  lib,  III.  de  diffic.  respir., 
docet  Galenus.  Quem  de  habitationibus  et  aquis 
et  temporibus  et  regionibus  vult  esse  inscribendum 
Galenus,  cap.  6.  lib*  de  propriis  libris,  cujus  in 
bunc  librum  commentaria  non  exstant.  Agit  ergo 
Hippocrates  in  lioc  libro  de  morbis  regionalibus 
veluti  in  epidemiis,  de  morbis ,  qui  passim  gras- 
santes  nominantur.  Differunt  namque  quod  bi  qui¬ 
dem  per  aliquod  tempus  aliquam  regionem  perva¬ 
dunt,  hi  vero  incolas,  ac  si  cognati  essent,  nullo 
non  tempore  comitentur.  Quo  factum  est ,  ut  in 
libro  de  aere,  aquis  et  regionibus  aegritudines  re¬ 
gionales  docuerit,  quae  per  singulas  habitationes 
fiunt,  in  epidemiis  aegritudines,  quae  per  aliquod 
tempus  passim  vel  civitates  vel  nationes  adoriantur, 
et  consuevit  quidem  ambo  liaec  aegritudinum  ge¬ 
nera  et  communia  et  passim  grassantia  nuncupare, 
caeteras  autem  omnes  sporadicas,  id  est  dispersas, 
scilicet  quae  non  omnino  multos,  sed  seorsum  unum¬ 
quemque  prehendunt.  Ubi  illud  advertendum  est, 
quod  morbi  communes  aut  fiunt  ratione  aeris,  aut 
regionis,  aut  utriusque  causa ;  illi,  qui  fiunt  ratione 
aeris,  epidemii  populariterquc  grassantes  dicuntur, 
de  quibus  in  libris  de  morbis  vulgaribus  agit  Hip¬ 
pocrates,  ct  quos  oportet  medicum  diligentissime 
considerare,  docuit  lib.  III.  prognostic.  38.  et  scct. 
8.  lib.  VI.  de  morbis  vulgar.  6.  Verum  si  mor¬ 
bus  is  vulgaris  id  quidem  habeat,  ut  in  aliqua  pri- 

vatim  regione  saepissime  multos  apprehendat  ,  is 
morbus  patrius  vernaculusque  et  endemus  dicitur, 
de  quo  Hippocrates  in  libro  de  aere,  aquis  et  lo¬ 
cis.  Alii  vero  morbi,  qui  et  ratione  aeris  et  re- 

i 

gionis  proveniunt,  sporades  dicuntur,  quasi  dispersi 
et  distincti  positi,  qui  plurimum  ex  eorum  sunt 
genere,  qui  ex  victu  consistunt,  idcoque  Hippo¬ 
crates  in  libris  de  victu  acutorum  de  illis  egit. 
Omnes  igitur  relatos  libros  Hippocratis  esse  Gale¬ 
nus  palam  fatetur  ad  finem  lib.  III.  de  difficult. 
respirat. 

Porro  ab  hoc  numero  liber  de  natura  humana 
exterminandus  nequaquam  est,  idque  vel  sententia 
ipsius  Galeni  confirmandum,  qui,  cap.  0.  lib.  de 
libris  propriis,  inquit:  tum  libros  de  natura  homi¬ 
nis  duos,  quibus  iam  absolutis ,  cum  audivissem 
calumniari  quosdam  hunc  librum  tanquam  adulte¬ 
rinum,  commotus  sum  alios  adhuc  tres  libros  con¬ 
scribere  ,  qui  liuiuscemodi  habent  inscriptionem. 
Quod  Hippocratem  in  aliis  suis  scriptis  concordem 
habere  sententiam  cum  eo  de  hominis  natura  libro 
appareat.  Quae  verba  iterum  repetit  in  postremis 
verbis  commentarii  in  illum  librum.  Et  paulo  su¬ 
pra  testimonio  Platonis  in  Phaedro  veluti  et  in 
prooemio  eiusdem  libri ,  probat  librum  de  natura 
hominis  Hippocratis  esse.  Fuit  autem  Plato  ma¬ 
xime  vicinus  Hippocrati,  ut  discipulorum  Hippo¬ 
cratis  coaetaneus  esset,  ut  in  vita  Platonis  refer- 

tur.  Inscribitur  autem  ille  liber  de  natura  humana, 
ac  si  dixisset  de  principiis  ac  elementis  hominis, 
tum  animalium,  tum  omnium  aliorum,  ut  ipse,  15. 
eiusdem  libri,  declarat  et  Galenus  in  expositione 
confirmat.  Talis,  inquit,  est  natura  non  hominis 
solum,  sed  etiam  omnium  aliorum ,  scilicet  ex  ca¬ 
lido,  et  frigido,  et  sicco  et  humido  simplicibus  at¬ 
que  extremis  attemperata.  Hinc  edidit  Galenus 
duos  libros  de  elementis  secundum  Hippocratem. 
In  lianc  sententiam  et  laudem  huius  operis  de  na¬ 
tura  humana  multa  annotavimus  in  nostris  commen¬ 
tariis  super  lihr.  I.  de  method.  med.  cap.  2.  Ex 
quo  loco  clare  intelligitur ,  librum  de  natura  ho¬ 
minis  Hippocratis  esse.  Is  vero  Hippocrates  est, 
qui  discipulos  adiurat  suos,  antequam  doceat,  et 
in  verba  sua  iurare  compellit,  et  silentium  sacra¬ 
mento  extorquet,  sermonem,  incessum,  habitumque 
quoque  praescribens,  et  alia  quae  suo  lureiurando 
habentur,  a  quo  esse  sumendum  initium  in  facienda 
medicina  volunt  veteres  Hippocratis  interpretes,  ut 
Orihasius,  in  praefatione  comm.  in  aphorismos  Hip¬ 
pocratis,  advertit  et  Scribonius  Largus,  in  praefa¬ 
tione  ad  Caium  Iulium  Callistum. 

Epistolae,  quae  ad  finem  operum  Hippocratis 
exstant;  illius  magni  sunt,  quemadmodum  ex  Plu» 
tarcho  constat,  in  vita  Catonis  Censorini. 

Liber  de  alimento  parvus  quidem  est,  sed  ple¬ 
nus  multis  variisque  sententiis,  quae  ab  alio,  quam 

ab  Hippocrate  magno  scribi  non  poterant,  ideo 
eius  esse  hunc  librum  plane  affirmo,  et  ita  sub  hoc 
nomine  eum  citat  Galenus,  cap.  VI.  lib.  VI.  de 
locis  affectis,  et  comm.  III.  in  lib.  VI.  de  morbb. 
vulgarr.  1.,  et  cap.  17.  lib.  I.  de  compos,  medie, 
per  genera,  et  aliis  sexcentis  locis,  in  quibus  fere 
omnia,  quae  Hippocrates  in  eo  libro  scripsit,  ipse 
interpretatur.  Si  enim  Hippocrati  brevitas  est  pro- 
pria,  sententiarum  acumen,  dicendi  gravitas,  is  certe 
liber  Hippocratis  est,  propterca  quod  in  co  illa 
tria  reperiuntur ,  et  praeter  id  pronuntiatorum  ve¬ 
ritas,  quae  sola  sat  erat,  ut  per  eam  libros  Hippo¬ 
cratis  inveniremus. 

Genuinum  quoque  esse  Hippocratis  librum  de 
humoribus  Galenus  affirmat  in  commentariis  pro¬ 
priis,  et  licet  non  desint,  qui  velint  hunc  librum 
a  Thessalo  Hippocratis  filio,  aut  a  Polybo  eius 
genero  confectum  esse,  quorum  uterque  in  suis 
scriptis  artem  et  sententiam  Hippocratis  secutus 
est:  Galenus  tamen  ubique  Hippocratis  nomine 
eum  vcluti  germanum  citat  et  laudat,  tum  alibi, 
tum  etiam  iu  praefatione  comm.  II.  in  lib.  III.  de 
morbis  vulgaribus ,  in  quo  etiam  loco  librum  de 
vulneribus  capitis  et  de  ulceribus  pro  genuinis  ac 
propriis  ipsius  Hippocratis  habet,  et  etiam  cap. 
6.  lib.  de  libris  propriis,  quippe  qui  et  dictione  et 
sententiarum  pondere  et  argumentorum  plena  bonae 
frugis  tractatione  genuinam  illam  medicinae  paren¬ 
tis  Hippocratis  sapientiam  referre  videntur. 

Liber  tle  fracturis  et  de  articulis,  ex  aliquo¬ 
rum  sententia,  comm.  in  lib.  I.  de  victus  ratione 
18.,  attribuitur  Hippocrati  Gnosidici  filio ,  avo 
nempe  magni  Hippocratis  Heraclidae  filio.  Yerum 
si  penitius  sententiarum  pondus  liorum  librorum 
perpendamus,  baud  dubie  esse  magni  Hippocratis 
opera  inveniemus ,  ideoque  ea  opera  exacta  esse 
dixit  Galenus,  comment.  II.  in  lib.  VI.  de  morb. 
vulg.  44.,  et  inter  opera  magni  Hippocratis  ipsa 
quoque  enumeravit,  in  prooemio  comm.  II.  in  lib. 
III.  de  morbis  vulgar.  et  cap.  6.  lib.  de  propriis 
libris. 

Liber  de  iis,  quae  in  medicatrina  fiunt,  ab 
Hippocrate  magno  fuit  factus ,  non  tamen  ut  ede¬ 
retur  ,  sed  in  modum  commentarioli  exemplaris, 
post  tamen  auctoris  mortem  fuit  editus ,  ut  decla¬ 
rat  Galenus,  comm.  in  lib.  III.  eiusdem  operis  27., 
et  comm.  in  lib.  II.  23.  inquit:  non  fuisse  reco¬ 
gnitum  ab  Hippocrate  priusquam  ederetur,  ideoque 
opus  non  absolutum  ipsum  appellat,  comm.  eiusdem 
libri  26.  Hinc  est,  quod  nonnulli  Hippocratis  in¬ 
terpretes  crediderunt,  opus  boc  esse  primi  illius 
Hippocratis  Gnosidici  filii.  Non  enim,  inquiunt, 
debere  nos  existimare  brevem  illum  labrum,  qui 
nunc  ita  inscribitur,  esse  eum,  qui  a  magno  Hip¬ 
pocrate  fuerit  conscriptus,  qui  inter  Graecos  opti¬ 
mus  et  medicus  et  scriptor  habitus  fuit ,  veluti 
scripsit  Galenus,  comm.  I.  in  lib.  de  fracturis  1. 

Quo  etiam  in  loco  reprehendit  Galenus  eos  ,  qui 
unam  communem .  inscriptionem  esse  asseruerunt, 
quae  in  medicatrina  fiunt,  praedictis  libris,  qui 
deimle  ob  magnitudinem  in  duas  partes  fuerit  di¬ 
visus,  quarum  altera,  quae  prior  est,  de  fracturis, 
secunda  de  articulis  inscriptionem  obtinuerit,  veluti 
etiam  idem  Galenus,  comm.  IV.  in  lib.  de  artie. 
47.,  refert.  De  inscriptione  hac  multa  Galenus, 
comm.  I.  in  libr.  eiusdem  nominis  5.  et  cap.  6. 
libr.  de  propriis  libris,  de  iis  quae  in  medicatrina 
fiunt,  id  est  de  iis  quae  ex  medica  ratione  fiunt, 
item  de  officina  chirurgiae  seu  de  medico  vulne¬ 
rario. 

Liber  de  natura  pueri  editus  est  a  magno  Hip¬ 
pocrate,  adeo  ut  Galenus,  cap.  2.  libri  an  animal 
sit  id,  quod  in  utero  est,  dicat:  scripta  in  co  li¬ 
bro  ab  Hippocrate ,  veluti  ex  Delphico  tripode 
praedivinante  ac  praedicante,  esse  asserta,  et  cap. 
9.  libr.  I.  de  semine,  admirabilem  ac  divinum  ap- 
pellat  Hippocratem,  ob  ea  quae  in  eo  libro  scri¬ 
psit.  Et  Macrobius,  cap.  6.  lib.  I.  somn.  Scipion., 
citans  hunc  librum,  inquit,  Hippocratem  neque 
fallere,  neque  falli  posse.  Quod  si  haec  vera  sunt, 
mirum  est,  cur  Galenus  videatur  quasi  palinodiam 
recantare,  cap.  1.  libri  de  foetus  formatione,  du¬ 
bitans  de  hoc  libro,  num  sit  Hippocratis,  an  vero 
Polybi  oius  discipuli ,  nisi  velit  Polybum  aequa¬ 
lem  facere  cum  magno  Hippocrate,  quod  n  ullo 

pacto  erit  concedendum.  Neque  illud  erit  prae» 
tereunduni,  quod  aliud  doceat  Hippocrates  in  hoc 
libro,  quam  se  facturum  antea  in  iureiurando  pol¬ 
licitus  sit ,  advocans  omnes  tum  Deos  tum  Deas 
etiam  sibi  testes,  se  nunquam  medicamentum,  quo 
foetum  corrumpere  possit,  propinaturum,  neque 
cuiquam  ut  id  faceret,  consulturum.  Interim  tamen 
iam  contrarium  fecisse  videtur,  dum  illo  libro  uxo¬ 
ris  suae  psaltriam,  quam  non  fuerat  honestum  con¬ 
cepisse,  ad  eiiciendum  foetum  commoverit. 

Libellus  de  lege,  licet  nunquam  a  Galeno  ci¬ 
tetur,  magni  Hippocratis  esse  videtur.  In  eo  nam¬ 
que  docentur  conditiones  futuri  medici  et  digni 
arte  Hippocratica.  Quisquis  enim,  inquit,  medi¬ 
cinae  scientiam  vere  sibi  comparare  volet,  cum  iis 
ducibus  voti  sui  compotem  fieri  oportet:  natura, 
doctrina,  loco  studiis  apto,  institutione  a  puero, 
industria  et  tempore,  quas  omnes  conditiones  rni- 
nutatim,  cap.  25.  libri  I.  nostr.  paradoxor.,  expli¬ 
cuimus.  Inscribitur  ergo  de  lege  ac  si  diceret  de 
natura.  Lex  namque  apud  Hippocratem  naturam 
significat,  lib.  I.  de  fracturis,  et  libro  de  genitura 
in  primis  verbis,  scribit  ille  auctor :  lex  omnia  cor¬ 
roborat,  id  est,  natura. 

Liber  de  septimestri  partu  Hippocratis  quo¬ 
que  est,  ut  commentarii  Galeni  in  illum  librum 
ostendunt,  et  idem  confirmat,  coram.  VII.  in  lib. 

4* 


40 


VI.  de  morbb.  vulgg.  27.  Perinde  dicendum  est 
de  libro  de  octimestri  partu.  Liber  quoque  de 
superfoetatione  Hippocratis  esse  videtur.  Propterea 
quod  quae  in  boc  libro  continentur,  in  aliis  ger¬ 
manis  ipsius  Hippocratis  reperiuntur. 

» 

Haec  sunt  Hippocratis  opera,  quae  Galenus 
medicorum  maximus  auxit,  amplificavit  et  ad  sum¬ 
mum  usque  complevit.  Difficillimas  enim  ob  bre¬ 
vitatem  Hippocratis  sententias  et  oracula  adeo  sa¬ 
pientissime,  copiosissime  et  clarissime  aperuit,  ut 
ex  una  Hippocratis  sententiola  nobis  plurima  com¬ 
mentaria  reliquerit.  Post  hos  autem  duo  in  me¬ 
dica  facultate  lumina  plurimi  tum  Graeci,  tum 
Arabes  atque  Latini  emerserunt,  qui  illos  fidelissi¬ 
me  interpretando  multa  condiderunt  volumina,  qui¬ 
bus  rei  medicae  auctio  facta  est  ct  plurima  anti¬ 
quis  partim  omissa,  partim  ignorata  nos  docuerunt. 
Hac  nempe  via  ut  reliquae  artes,  sic  medicina  ad 
id  devenit,  ut  ad  cumulum  eius  nil  amplius  desi¬ 
deretur. 

CAPUT  VI 

De  libris  Polybi  passim  nomine  Hippo¬ 
cratis  citatis. 

.Praeter  Draconem  et  Thessalum,  nt  dictum 
iam  est,  habuit  Hippocrates  magnus  filiam,  quae 
Polybo  Hippocratis  discipulo  nupsit.  Qui  non 
solum  discipulus  fuit,  sed  etiam  in  docendis  di¬ 
scipulis  successor ,  nulli  sane  visus  in  suis  ipsius 
libris  ab  Hippocratis  doctrina  deviare,  non  secus 
ac  Thessalus  filius  ipsius  et  hic  quidem  vir  admi¬ 
randus.  Sed  in  patrio  solo,  sicut  Polybus  non 
vixit,  versatus  cum  Archelao  rege  Macedoniae.  Is 
ergo  multa  opera  conscripsit,  inter  quae  liber  se¬ 
cundus  de  natura  humana  est,  veluti  Galenus,  eap, 
3.  lib.  VI.  de  decretis  Hippocratis  et  Piat. ,  do¬ 
cuit.  Et  in  prooemio  lib.  secundi  dc  natura  hu¬ 
mana,  inquit :  et  videtur  quidem  esse  commenta- 
Polybi  Hippocratis  auditoris.  Aristoteles 

quoque,,  cap.  3.  lib.  III.  de  Iiistor.  animal. ,  nomi¬ 
ne  Polybi  citat  ea,  quae  ibidem  de  venis  scribun¬ 
tur.  Et  hoc  argumento  liber  de  ossium  natura  est 
Polybi,  propterea  quod  eandem  sapiat  doctrinam, 
ut  de  venis  et  aliis  videre  licet,  quam  in  libro  se¬ 
cundo  de  natura  humana  tradidit.  Nusquam  tamen 
a  Galeno  citatum  reperio,  saepius  a  Rufo  in  libris 
quos  de  corporis  liumani  partium  appellationibus 
composuit.  Apud  Ianum  Cornarium  liber  de  os¬ 
sium  natura  inscribitur  etiam  JMochlieus ,  id  est 
rectiarius.  Moclilia  autem  traductio  est  ossis  aut 
ossium  ad  naturalem  locum  ab  eo,  qui  praeter  na¬ 
turam  sit.  Liber  etiam  de  salubri  diaeta  Polybi 
est,  ut  plane  fatetur  Galenus,  in  prooemio  comm. 
in  eundem  librum,  et  comm.  4.  et  comm.  in  lib. 
I.  de  vicius  ratione  18. 

CAPUT  VU . 

JJe  libris  ?  qui  Hippocrati  Draconis  filio 

tribuuntur. 

€ Calenus,  cap.  8.  lib.  II.  de  difficuL  respir., 
Inquit:  librum  quintum  de  morbis  vulgaribus  esse 
Hippocratis  filii  Draconis.  Quintus  vero,  ait,  non 
magni  Hippocratis  Heraclidae  filii,  sed  iunioris  filii 
Draconis.  Ex  iis  constabit,  libellum  de  insania 
huius  Hippocratis  esse,  in  quo  ita  scripsit:  porro 
in  quinto  popularium  morborum  libro  quendam 
recensui ,  cui  fiebat  vocis  interceptio,  ignorantia, 
frequentes  delirationes  et  reversiones.  Quo  etiam 
in  loco  libellum  de  morbo  sacro  citat  a  se  scriptum, 
quemadmodum,  inquit:  in  libello  de  morbo  sa¬ 
cro  dixi. 

CAPUT  VIII . 

De  libris,  qui  Hippocrati  Thessali  filio 

tribuuntur. 


Vialenus ,  conim.  I.  in  lib.  VI.  de  morbis 
vulg.29.,  e\  sententia  Dioscoridis  vult  lib.  de  mor¬ 
bis  esse  Hippocratis  Thessali  filii.  Quinetiam,  inquit, 
et  in  libro  de  morbis  Hippocrati  adscripto,  quem 
Dioscorides  ab  altero  Hippocrate  Thessali  filio 
scriptum  esse  voluit  etc.  Quod  si  hoc  verum  est, 
liber  de  genitura  huius  quoque  Hippocratis  erit, 
hoc  sane  argumento,  quod  vel  uti  in  libro  quarto 
de  morbis  enumerantur  quatuor  humores  iis  nomi¬ 
nibus  :  sanguis,  bilis,  aqua  et  pituita,  sic  et  in  li¬ 
bro  de  genitura  referuntur,  ut  nomine  aquae,  quae 
in  splene  continetur,  melancholia  intelligatur.  Nam 
Hippocrates  hunc  humorem  non  solet  hoc  nomine 

appellare,  ut  constat  ex  libro  primo  de  natura  hu¬ 
mana  et  ex  illo  libello  Galeni,  quem  inscripsit: 
brevis  denotatio  dogmatum  Hippocratis,  veiuti  re¬ 
fert  Stobacus,  serin.  101.  Liber  etiam  de  medi¬ 
camentis  purgantibus  ob  eandem  causam  huic  Thes¬ 
sali  lilio  tribuendus  est. 

CAPUT  IX. 

Quod  Coacas  praenotiones  el  prorrhc- 
tica  utrique  Hippocrati  Galenus 

referat. 


(ialcnus,  comm.  II.  in  tib.  I.  prorrhet.  52., 
inquit:  quod  saepius  iam  et  antea  dictum  est,  di¬ 
cam  et  nunc.  Qui  librum  liunc  composuit,  vide¬ 
tur  quidem  eiusdem  cum  magno  Hippocrate  esse 
artis,  sed  ipso  longe  est  inferior,  atque  ob  id  qui¬ 
dam  librum  hunc  Draconis  Hippocratis,  alii  Thes¬ 
sali  esse  putaverunt.  Duo  siquidem  magni  Hip¬ 
pocratis  lilii  fuisse  perbibentur,  Draco  et  Thessa¬ 
lus,  quorum  utriusque  rursus  filius  Hippocrates. 

Constat  ergo  ex  iis  Galeni  verbis,  prorrhetica 
et  coacas  praedictiones  non  esse  magni  Hippo- 

cratis,  quod  erroribus  sint  plena,  ut  comm.  II. 
in  lib.  III.  de  morbis  vulgaribus  1.,  inquit  Ga¬ 
lenus.  Et  repetit  idem  comm.  I.  in  lib.  I.  pror- 
rhetie.  4.  et  comm.  II.  in  eundem  libr.  94.  et 
comm.  III.  95.  ct  cap.  4.  lib.  de  praecognit.  ad 
Posthumum. 

CAPUT  X. 

De  libris  de  diaeta  indicium. 

Fatetur  Galenus,  eap.  13.  lib.  I.  de  aliment. 
facult.,  librum  de  diaeta  non  esse  Hippocratis,  esse 
tamen  viri  alicuius  antiqui,  et  comm.  VI.  in  aplio- 
rism.  1.,  inquit:  in  libro  autem  de  victu  salubri, 
qui  et  ipsi  Hippocrati  adseribitur,  licet  qui  adul¬ 
terinum  censent,  nonnulli  ad  Aristonem,  nonnulli 
ad  Philistionem,  quidam  ad  Pherecydem  referant, 
scribuntur  haec  verba.  Et  comm.  in  lib.  I.  de 
ratione  victus  18.,  ait:  tum  etiam  ex  Hippocrate 
ipso,  qui  in  libro  de  victu  salubri  de  Chondro  ipso 
mentionem  fecit.  Nam  etsi  liber  ille  Hippocratis 
non  sit,  sed  vel  Euryphontis,  vel  Phaontis ,  vel 
Philistionis,  vel  Aristonis,  vel  alterius  cuiuspiam 
e\  antiquis,  nempe  ad  multos  librum  hunc  refe- 

runt,  sane  omnes  lii  veteres  viri  sunt,  atque  ex  eis 
quidam  et  Hippocrate  antiquiores,  alii  vero  tem¬ 
pore  ipsius  vixerunt.  Et  cap.  1.  lib.  I.  de  ali- 
mem.  facultat.,  ita  inquit:  in  praesentia  vero  tem¬ 
pus  exposcit,  ut  alimentorum  temperamenta  exse¬ 
quamur  ea  methodo ,  qua  in  libro  de  victus  ra¬ 
tione  scripta  sunt,  qui  est,  ut  nonnullis  placet, 
Hippocratis,  ut  aliis  Philistionis,  aut  Aristonis, 
aut  Euryphontis,  aut  Pbilitae,  omnium  antiquorum 
virorum.  Initium  autem  ipsius  in  nonnullis  exem¬ 
plaribus  est:  ciborum  omnium  ac  potuum  facul¬ 
tates,  tum  naturales,  tum  arte  accitas  sic  digno¬ 
scere  oportet.  In  aliis  autem  hoc:  locorum  autem 
omnium  situm  ac  naturam  sic  oportet  dignoscere. 
Cum  namque  seorsim  libellus  ille  circumfertur, 
de  ratione  victus  inscribitur,  estque  is  secunda 
pars,  cum  opus  totum  in  partes  tres  sit  divisum. 
Cum  vero  totus  unicus  et  non  divisus  ex  tribus 
conflatus  invenitur,  de  natura  humana  et  victus 
ratione  inscribitur.  Secunda  igitur  pars  ,  in  qua 
agitur  de  cibis,  non  ab  re  forte  Hippocrate  digna 
putabitur,  sed  prima  quam  plurimum  ab  Hippo- 
cratica  sententia  recedit. 

CAPUT  XI. 

Quod  caeteri  libri  Hippocratis  magni  non 
sunt,  ad  aliquem  tamen  virum 
antiquum  sunt  referendi. 

Nunc  sigillatim  iudicium  aliorum  librorum 
percurram,  nc  quid  in  hoc  munere  obeundo  inta¬ 
ctum  relinquatur.  Liber  de  locis  in  homine,  quem 
clarius  inscribes  de  partibus  corporis  humani,  non 
est  magni  Hippocratis ,  licet  Rufus  Ephesius,  lib. 

II.  de  corporis  humani  partium  appellationibus, 

* 

sub  Hippocratis  nomine  ipsum  citet,  et  Coelius 
Aurelianus,  cap.  1.  lib.  V.  tardar.  passion.  ad  fi¬ 
nem,  ut  hinc  cognoscatur  quanta  sit  confusio  in 
nomine  Hippocratis.  Liber  de  glandulis  non  est 
Hippocratis,  ut  Galenus  inquit,  comm.  I.  in  lib. 
de  artic.  40.  Non  tamen  ullus,  ait,  de  glandula- 

rum  solimembria  Hippocratis  liber  nunc  exstat, 
tametsi  quidam  ex  recentioribus  Hippocratis  secta¬ 
toribus  parvum  quendam  librum  edidit  de  blan¬ 
dulorum  solimembria  inscriptum,  qui  et  dicendi 
forma  et  sententiis  longe  a  germanis  Hippocratis 
operibus  abest.  Ut  omittam,  quod  neque  ex  su¬ 
perioribus  medicis  quispiam  mentionem  eius  fecit, 
neque  qui  indices  librorum  Hippocratis  condidere, 
eum  agnoscunt.  Liber  de  affectionibus  cuius  sit 
a  Galeno  ambigitur,  comm.  VI.  in  lib.  aphorism. 
1.  dicens:  sive  Hippocratis  sit  liber,  sive  Polybi 
eius  discipuli.  Liber  de  internis  affectionibus  Hip¬ 
pocrati  attribuitur ,  sed  quisnam  sit  eorum ,  dubi¬ 
tatur  et  merito  quidem.  Nam  cum  Hippocrates, 
lib.  de  artic.,  de  diuturnis  pulmonis  morbis  alibi 
dicturum  promittat,  liberque  ille,  ut  Galenus,  comm. 
III.  in  eundem  librum  18.,  affirmat,  non  exstet, 

quamvis  in  maiori  libro  de  affectionibus,  qui  in¬ 
cipit:  si  pulmonis  arteria  ulcerata  sit,  et  in  primo 
libro  de  morbis  pulmonis  multa  sane  scripta  sint, 
in  neutro  tamen  perfecte  definita  reperiuntur.  Ubi 
utrumque  opus  non  ab  alio  ,  quam  ab  Hippocrate 
scriptum  a  Galeno  non  admodum  occulte  insinua¬ 
tur,  qui  ex  totHippocratibus  quis  sit,  constare  non 
potest,  nisi  alterum  ex  nepotibus  esse  conieceris, 
nempe  Thessali  filium  aut  Draconis.  Nec  enim 
a  primo  Hippocrate  utrumque  librum  esse  con¬ 
fectum  tibi  persuadere  poteris,  cum  ex  quorundam 

sententia,  ut  supra  dictum  est,  nihil  scripserit,  nec 
a  magno  Hippocrate,  quoniam,  ut  comm.  in  lib. 
II.  de  ratione  victus  38.  dicitur,  digni  magni  Hip¬ 
pocratis  non  sunt ,  quanquam  multa  in  liis  bene 
scripta  sunt.  Cum  igitur  utrumque  opus  neutrius 
numeratorum  sit,  nempe  Hippocratis  Gnosidici  lilii 
aut  Heraclidae ,  alterius  ex  consobrinis  esse  con- 
iectandum  tibi  relinquitur,  Thessali  videlicet  filii 
aut  Draconis.  Mihi  autem  Thessali  filius  Hippo¬ 
crates  libri  de  internis  affectionibus  auctor  est,  non 
secus  quam  libri  de  morbis,  quem  eidem  tribuere 
Galenus  palam  videtur,  comm.  I.  in  lib.  VI.  de 
morbis  vulg.  29.  Liber  de  carnibus ,  quem  Cae¬ 
sar  Scaliger,  lib.  XV.  adversus  Cardanum  exoteri- 
car.  exercitt.  10.,  de  membrorum  constitutione  in¬ 
scribit,  non  est  Hippocratis,  cum  in  eo  reperian- 
tur  multa  Hippocrate  indigna,  qualia  sunt:  devita 
hominis,  de  nutrimento  foetus,  de  generatione  ster¬ 
coris  ct  alia  non  pauca.  Liber  de  flatibus  Hippo¬ 
cratis  non  est,  sed  memorabilis  tamen  viri  videtur 
esse,  tum  quod  ad  dictionem ,  tum  quod  ad  sen¬ 
tentias  attinet,  quas  Galenus  non  raro  adducit. 
Hippocratis  autem  neque  modus  dicendi  ,  neque 
sententiarum  acumen  in  ipso  est. 


Caeteri  libri,  qui  nomine  Hippocratis  passim 
circumferuntur ,  veluti  liber  de  arte  ,  de  veteri 

medicina,  de  medico,  de  decenti  ornatu,  de  praece¬ 
ptionibus,  de  corporum  resectione  ,  de  exsectione 
loetus ,  de  dentitione,  de  corde,  de  insomniis,  de 
bumidorum  usu,  de  virginum  morbis,  de  natura 
muliebri ,  de  morbis  mulierum ,  de  sterilibus ,  de 
iu dicationibus ,  de  diebus  iudicatoriis  ,  de  fistulis, 
de  baemorrboidibus ,  de  visu,  a  Galeno  nusquam 
citati  reperiuntur,  ideoque  magni  Hippocratis  non 
sunt.  Non  tamen  omnino  sunt  spernendi.  Habent 
enim  complures  sententias  memorabiles  et  non  nisi 
ab  aliquo  viro  doctissimo  scriptas,  et  quae  ex  se 
fidem  faciunt.  Etenim  in  medicina  quid  dicatur, 
maxime  considerandum  est,  et  non,  a  quo  dicatur, 
aut  Graeco,  aut  Arabe,  aut  Latino.  Remedia  enim 
curant  morbos,  non  auctores.  Quare  remedia  a 
quovis  petenda  sunt,  eaque  ipsa  aut  bona,  aut  ma¬ 
la,  confirmanda  aut  refutanda  5  auctores  vero  dili¬ 
gendi,  qui  nobis  talia  remedia  invenerunt.  Quod 
tibi  apophtegmate  Alexandri  perspicue  illustrabo. 
Alexandrum  commonefaciebant,  ut  Graecis  qui¬ 
dem  sicut  amicis,  Barbaris  autem  sicut  hostibus 
uteretur.  Satius  esset,  respondit  Alexander,  haec 
virtute  atque  malitia  dividi.  Complures  enim 
Graecos  malos  esse  et  Barbaros  urbanos,  sicut  In¬ 
dos  et  Arianos,  Romanos  etiam  et  Cartliagmenses 
respublicas  mirifice  tractantes.  Tanti  ergo  viri 
consilium  sequamur,  ut  veritatem  cuiuslibet  rei 
caeteris  omnibus  anteponamus.  Quare,  lector 

amice,  in  cuius  gratiam  liaec  summis  vigiliis  a  me 
seri  pta  et  notata  sunt,  boni,  praecor,  consulas,  si 
non  rationem  instituti  mei  perfecte  absolverim, 
sat  est  brevem  hanc  suhmonitionem  prosecutum 
fuisse. 

